CELEX: 62015CN0347
Language: da
Date: 2015-07-09 00:00:00
Title: Sag C-347/15: Sag anlagt den 9. juli 2015 — Europa-Kommissionen mod Republikken Østrig

24.8.2015   
            
            
               DA
            
            
               Den Europæiske Unions Tidende
            
            
               C 279/26
            
         Sag anlagt den 9. juli 2015 — Europa-Kommissionen mod Republikken Østrig
   (Sag C-347/15)
   (2015/C 279/32)
   Processprog: tysk
   
      Parter
   
   
      Sagsøger: Europa-Kommissionen (ved W. Mölls, J. Hottiaux og T. Maxian Rusche, som befuldmægtigede)
   
      Sagsøgt: Republikken Østrig
   
      Sagsøgerens påstande
   
   
               —
            
            
               Det fastslås, at Republikken Østrig har tilsidesat sine forpligtelser i henhold til artikel 6, stk. 3, i direktiv 2012/34/EU (1) og artikel 6, stk. 1, i forordning (EF) nr. 1370/2007 (2), sammenholdt med nr. 5 i bilaget til forordningen, idet den ikke har forpligtet ÖBB Personenverkehr til at offentliggøre de offentlige kompensationsbetalinger og omkostningerne og indtægterne for hver kontrakt om offentlig trafikbetjening.
            
         
               —
            
            
               Republikken Østrig tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgte har tilsidesat sine forpligtelser i henhold til direktiv 2012/34/EU og forordning (EF) nr. 1370/2007.
   Sagsøgte sikrer ikke, at de offentlige midler til drift af offentlig personbefordring i henhold til kontrakter angives separat, og at omkostninger og indtægter opføres adskilt i de relevante regnskaber og offentliggøres. Sagsøgte har derved tilsidesat de relevante EU-retlige normer inden for jernbanetrafikkens område.
   
      (1)  Europa-Parlamentets og Rådets direktiv 2012/34/EU af 21.11.2012 om oprettelse af et fælles europæisk jernbaneområde (EUT L 343, s. 32).
   
      (2)  Europa-Parlamentets og Rådets forordning (EF) nr. 1370/2007 af 23.10.2007 om offentlig personbefordring med jernbane og ad vej og om ophævelse af Rådets forordning (EØF) nr. 1191/69 og (EØF) nr. 1107/70 (EUT L 315, s. 1).